Efter 13 års trofast arbejde får Ruth Mejlholms mand en bonus på 40.000 kroner. Men ægteparret får ikke den store glæde af pengene. Havde Ruth Mejholm været lønmodtager, var hun ikke blevet straffet for sin mands ekstra indkomst - men på grund af fibromyalgi er hun ude af stand til at passe et arbejde, og får førtidspension. Og da den er afhængig af hustandsindkomsten bliver hun trukket 30 procent af pensionen det næste år. - Os der er på førtidspension bliver umyndiggjort! Vi har jo ikke selv valgt den her situation. Det er urimeligt, at jeg bliver straffet for at han bliver belønnet, siger Ruth Mejlholm. Se mere om sagen i vores udsendelse klokken 19.30.

Referat:
Om få måneder lukker Saltum-Rørkær Bryggeriet. De trofaste medarbejdere, der bliver til sidste sodavand kører af båndet, belønnes med en bonus. Men for et ægtepar i Kaas er der skår i glæden.